b'\n_START_ARTICLE_\nSerravalle\n_START_SECTION_\nZemljepisni polo\xc5\xbeaj\n_START_PARAGRAPH_\nSerravalle se nahaja v severnem delu San Marina in je oddaljen 17 km od italijanskega mesta Rimini ob Jadranskem morju. Nadmorska vi\xc5\xa1ina sredi\xc5\xa1\xc4\x8da ob\xc4\x8dine je 148 m, samo mesto pa le\xc5\xbei na robu Apeninskega gorovja. Ob\xc4\x8dina se razprostira na povr\xc5\xa1ini 10,53 km\xc2\xb2 in je najbolj gosto poseljena ob\xc4\x8dina v dr\xc5\xbeavi, naselje Dogana pa je tudi najve\xc4\x8dje naselje v dr\xc5\xbeavi._NEWLINE_Mesto meji na sanmarinski ob\xc4\x8dini Domagnano in Borgo Maggiore ter na italijanske ob\xc4\x8dine Verucchio, Rimini in Coriano. Okoli gradu Serravalle je tudi \xc4\x8detrt Galazzano, ki je industrijsko obmo\xc4\x8dje ob\xc4\x8dine. V \xc4\x8detrti se nahaja tudi vremenska postaja.\n_START_SECTION_\nPrebivalstvo\n_START_PARAGRAPH_\nV ob\xc4\x8dini \xc5\xbeivi po podatkih iz leta 2013 10.591 prebivalcev, od tega je okoli 2.000 tujcev. \xc5\xa0tevilo prebivalcev v ob\xc4\x8dini se rahlo pove\xc4\x8duje.\n_START_SECTION_\nZgodovina\n_START_PARAGRAPH_\nVas je prvi\xc4\x8d v dokumentih omenjena leta 962. V srednjem veku se je imenovala Castrum Olnani. Naselje je dobilo ime brestovih drevesih. V republiko San Marino je bila vklju\xc4\x8dena leta 1463 ob zadnji ozemeljski \xc5\xa1iritvi republike San Marino.'